**PLANIFIKIMI I ORËS MËSIMORE**

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Teoria e letërsisë  **Tema mësimore:** Funksioni dhe vlera e letërsisë | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. *Përkufizon termin letërsi.* 2. *Rendit degët e shkencës së letërsisë.* 3. *Shpjegon tiparet dalluese midis epikës, lirikës dhe dramatikës.* 4. *Diskuton me shembuj mbi vepra të ndryshme sipas gjinive.* | | **Fjalët kyçe:** *letërsi, funksion estetik, gjini letrare.* |
| **Burimet**: teksti mësimor. | | **Lidhja me fushat e tjera ose me temat ndërkurrikulare:** gjuha shqipe, retorika. |
| **Metodologjia dhe veprimtaritë e nxënësve:** informacion i ri, stuhi mendimesh, reflektim dhe rifreskim njohurish, praktikë e drejtuar, punë e pavarur. | | |
| **Organizimi i orës së mësimit**   * **Punë parapërgatitore:**   Lexojmë pjesë të ndryshme:   1. një fragment nga një roman; 2. një tekst shkencor; 3. një poezi; 4. një material historik.   Pas leximit të tyre diskutojmë mbi ndryshimet e këtyre teksteve: karakteristikat që ato kanë: veçoritë gjuhësore etj.  **Hapi i parë:** Informacioni i ri  **Letërsia** si art i fjalës ka në thelb të saj njeriun dhe botën. Funksioni i letërsisë lidhet me rolin, ndikimin që ajo ka mbi njeriun dhe vlera e saj përcaktohet nga rëndësia që ky art zë në jetën e tij. Funksioni estetik është thelbi i letërsisë.  Shkenca për letërsinë është studimi i sistemuar i letërsisë dhe lindi si domosdoshmëri për shpjegimin e saj. Ajo ndahet në tri degë:   1. Historia e letërsisë e cila e studion letërsinë si një produkt me një ndikim intelektual, gjuhësor, religjioz dhe artistik të përmbledhur në disa periudha kryesor historike. 2. Teoria e letërsisë i studion veprat letrare në planin teorik 3. Kritika letrare është parashtrimi i një analize dhe gjykimi mbi vlerat ose jo të një vepre letrare të cilat lidhen me shijen e lexuesit dhe të artit në përgjithësi.   Letërsia lidhet me pikturën, muzikën, kinematografinë  **Hapi i dytë**: Stuhi mendimesh   1. Çfarë është letërsia sipas jush? Si do ta përkufizonit atë? 2. Cilat janë disa nga funksionet kryesore të letërsisë? A mendoni se ndonjëri prej tyre është më i rëndësishëm se të tjerët? 3. Çfarë aftësish zhvillon letërsia te njeriu? 4. Cilat janë degët e shkencës për letërsinë? 5. Ç’është gjinia ose lloji letrar? Sa gjini dallohen? 6. Në cilat forma i ndeshim gjinitë letrare sot? 7. Si lidhet letërsia me artet e tjera? 8. Pse themi që letërsia shkakton kënaqësi dhe nxit imagjinatën? 9. Si ndryshon stili i një autori nëse krijon gjini të ndryshme letrare? 10. Cilat janë tiparet dalluese midis epikës, lirikës dhe dramatikës?   **Hapi i tretë**: Reflektim dhe rifreskim dijesh. Punë në grupe  Grupi i parë: tregon degët më interesante që përmbush interesat ndaj letërsisë  Grupi i dytë: diskuton mbi skemën e gjinive letrare  Grupi i tretë: diskuton mbi karakteristikat e gjinive letrare duke u ndalur te veprat e Shekspirit, Çajupit, Poradecit, Kadaresë  **Hapi i katërt**: Fjala dhe përdorimi i saj. Punë e drejtuar  Pasi lexojmë një poezi të Edgar Poe, diskutojmë se si krijohet lidhje e ndërsjellë midis muzikës dhe fjalës; ç’rol luan fjalori në mënyrën e të shprehurit në gjinitë letrare (poezia “Korbi” dhe “Për Enin”)  Hapi i pestë: Praktikë e pavarur. Punohet pika 1 dhe 3 | | |
| **Vlerësimi:** Në fund të orës së mësimit bëhet vlerësimi i disa nxënësve me notë dhe nxirren konkluzionet e orës sipas objektivave të përcaktuara. | | |
| **Detyrë:** Nisur nga thënia e Horacit “Poezia është si piktura” gjeni përmes internetit shembuj frymëzues të pikturës prej poezisë dhe veprave të tjera të njohura. | | |

PLANIFIKIMI I ORËS MËSIMORE

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Teoria e letërsisë  **Tema mësimore:** Figurat letrare | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. *Organizon sipas ndërtimit dhe funksionit artistik të figurave letrare.* 2. *Gjen shembuj të figurave letrare.* 3. *Analizon ngjashmërinë midi: metaforë- metonimi, metaforë- hiperbolë, krahasim-similtudë etj.* | | **Fjalët kyçe:** *figura të kuptimit, figura tingëllore, të sintaksës, të leksikut.* |
| **Burimet**: teksti i mësimor, mjete shkollore, foto te ndryshme | | **Lidhja me fushat e tjera ose me temat ndërkurrikulare:** retorika. |
| **Metodologjia dhe veprimtaritë e nxënësve:** kontroll, stuhi mendimesh, piramida e mendimit. | | |
| **Organizimi i orës së mësimit**  **Hapi i parë**: Kontrollojmë dhe lexojmë detyrat e shtëpisë duke diskutuar mbi to.  **Hapi i dytë**: Stuhi mendimesh   1. Çfarë janë figurat letrare? 2. Si organizohen ato sipas ndërtimit dhe funksionit artistik? 3. Cilat janë figurat letrare që keni ndeshur më shpesh në veprat që keni lexuar? 4. Pse figuracioni është i rëndësishëm në letërsi? 5. A mendoni se ka disa figura që i shkojnë më shumë një gjinie sesa një tjetre? 6. A e rëndon krijimin letrar përdorimi i figurës si qëllim në vetvete?   **Hapi i tretë**: Informacioni i ri  **Hapi i katërt:** Punë në grupe  Grupi i parë: shembuj te figurave të kuptimit  Grupi i dytë: shembuj të figurave të tingullimit  Grupi i tretë: shembuj të figurave, të fjalëve dhe shprehjeve  Grupi i katërt: shprehje të figurave sintaksore  Grupi i pestë: shembuj të figurave leksikore  Materiale plotësuese: Poezi nga : Naim Frashëri, Lasgush Poradeci, Ismail Kadare.  **Hapi i pestë**: Praktikë e drejtuar   1. Gjejmë një metaforë dhe një hiperbolë dhe analizojmë funksionin e tyre stilistik (*natyra qeshte, pluhuri u ngrit dymbëdhjetë pashë mbi dhe*) 2. Të tregojmë ngjashmëritë midis krahasimit (si zog) dhe similitudës (porsi kanga e zogut të verës).   **Hapi i gjashtë**: Diskutim   * Figurat janë mënyra të përcaktuara të shprehjes gjuhësore të cilat dallojnë nga të folurit e drejtpërdrejtë * Vëreni lidhjen që ekziston midis epitetit dhe mbiemrit si shprehi e tij | | |
| **Vlerësimi:** Në fund të orës së mësimit bëhet vlerësimi i disa nxënësve me notë. | | |
| **Detyrë:** Krijoni një poezi ose një prozë ku të përdorni figura të ndryshme letrare. | | |

PLANIFIKIMI I ORËS MËSIMORE

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Teoria e letërsisë  **Tema mësimore:** Përsëritje | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. *Njeh funksionin estetik të letërsisë dhe veçantinë e saj në lidhje me artet e tjera.* 2. *Kupton ndikimin e ndërsjellë që ka letërsia me fushat e tjera (kinematografi, pikturë, muzikë).* 3. Analizon figurat në një poezi *.* 4. *Flet për raportin estetik që krijon letërsia me artet e tjera.* 5. *Grupon figurat letrare.* 6. *Analizon ngjashmërinë: metaforë - metonimi; metaforë -hiperbolë; antitezë-antonim.* | | **Fjalët kyçe:** *funksion estetik, figura letrare, raport estetik etj.* |
| **Burimet**: teksti i mësimor. | | **Lidhja me fushat e tjera ose me temat ndërkurrikulare:** gjuha shqipe, kinematografia, piktura etj. |
| **Metodologjia dhe veprimtaritë e nxënësve:** kontroll, stuhi mendimesh, diskutim, punë individuale, shkrim i lirë, analizë. | | |
| **Organizimi i orës së mësimit**  **Hapi i parë**: Kontrollojmë dhe lexojmë detyrat e shtëpisë duke diskutuar mbi esenë dhe karakteristikat që ka eseja argumentuese  **Hapi i dytë**: Stuhi mendimesh   * Çfarë kanë thënë figura të njohura për letërsinë? * Shpesh thuhet se letërsia është arti i fjalës. Po piktura, muzika apo kinematografia çfarë kanë në qendër të artit të tyre? * Flisni për raportin estetik që krijon letërsia me artet e tjera * Ç’lloj teorish letrare nevojiten për studimin e një vepre letrare? * Si grupohen figurat letrare?   **Hapi i tretë**: Reflektim dhe vlerësim dijesh. Diskutim.  Nxënësit janë të lirë të japin mendimin e tyre duke ilustruar dhe me shembuj.  Diskutojmë së bashku me nxënësit mbi këto probleme   1. funksioni estetik i letërsisë dhe ajo që e dallon nga artet e tjera; 2. ndikimi i ndërsjellë që ka letërsia dhe kinematografia; 3. shpjegojmë shprehjet: muzika e gjuhës, gjuha e muzikës, pikturë fjalësh, përshkrim si pikturë;   **Hapi i katërt**: Fjala dhe përdorimi i saj. Punë individuale  Secili nxënës gjen kuptimin e fjalëve zhanër, funksion, dukuri, trillim, epikë, dramatikë nga fjalori. Më pas diskutojmë rreth kuptimeve të tyre  zhanër – lloj- funksion- roli që luan gjuha në shoqëri  **Hapi i pestë**: Analizë përmes shembujsh   1. Historia e letërsisë merret edhe me kronologjinë e paraqitjes së veprave. Rëndësia në studimin e një vepre 2. Kritika krahas letërsisë. Si na ndihmon ajo për të kuptuar natyrën e letërsisë? 3. Në poezinë e Lasgush Poradecit “Gjeniu i Anijes” dhe të Fan Nolit “Anës Lumenjve” të gjenden figurat tingëllore   Të përshkruajmë bukurinë që fiton fjala nga dy-kuptimësia në një tekst letrar (qeshte natyra- metaforë, Akil këmbëshpejti- këmbëshpejtë) | | |
| **Vlerësimi:** Në fund të orës së mësimit bëhet vlerësimi i disa nxënësve me notë. | | |
| **Detyrë:** Përzgjidhni një poezi, gjeni figurat letrare dhe shpjegoni funksionin e tyre në krijimin e imazhit poetik.  Shkruani një ese argumentuese mbi mesazhin e një poezie. | | |

**PLANIFIKIMI I ORËS MËSIMORE**

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X Shkalla V |
| **Rubrika:** Analiza dhe interpretimi i teksteve të gjinive dhe llojeve të ndryshme letrare  **Tema mësimore:** Elemente të tekstit letrar | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Tregon kuptimin e fabulës dhe të subjektit. 2. Rendit pikat kryesore të subjektit. 3. Shpjegon karakterin objektiv dhe subjektiv të stilit të autorit. 4. Analizon dhe shqyrton elementet e tekstit letrar. | | **Fjalët kyçe:** *fabul, subjekt, narrator, personazh, motive, stil.* |
| **Burimet**: teksti mësimor, tekste të ndryshme letrare. | | **Lidhja me fushat e tjera ose me temat ndërkurrikulare:** retorika. |
| **Metodologjia dhe veprimtaritë e nxënësve:** diskutim, përmbledhje e strukturuar, pyetje -përgjigje, punë në grup. | | |
| **Organizimi i orës së mësimit**  **Hapi i parë**: Diskutim  Kujtojmë ç’dimë rreth fabulës dhe subjektit, rolin që luan personazhi dhe narrator, mjedisi si një pjesë e rëndësishme e një vepre letrare.  Nxënësit janë të lirë të japin mendimin e tyre duke marrë shembuj veprash të ndryshme ( Kronikë në gur. I. Kadare)  **Hapi i dytë**: Përmbledhje e strukturuar  **Hapi i tretë**: Pyetje-përgjigje   1. Cili është kuptimi i fabulës dhe i subjektit?Me se është i lidhur secili prej tyre? 2. Si lidhen këto koncepte: subjekt,ngjarje, rend? 3. Cilat janë pikat kryesore të subjektit? 4. Si zgjidhet narratori në një vepër? Cili është roli i tij ? 5. Cilat janë disa nga karakteristikat e personazhit?   **Hapi i katërt**: Punë me grupe  Merret si shembull një vepër artistike. Nxënësit janë të lirë të zgjedhin një vepër. Ndajmë klasën në grupe.  Grupi I: Dallon fabulën e romanit.  Grupi II: Dallon temën dhe idenë.  Grupi III: Shpjegon se si mjedisi dhe koha krijojnë atmosferën e veprës. | | |
| **Vlerësimi:** Në fund të orës së mësimit bëhet vlerësimi i disa nxënësve me notë | | |
| **Detyrë:** Zgjidhni një vepër letrare dhe shqyrtoni elementët e tekstit letrar që mësuat. | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V | |
| **Rubrika:** Folklori shqiptar  **Tema mësimore:** Folklori dhe llojet e tij. Mbledhësit dhe studiuesit e folklorit | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca e të mësuarit për të nxënë* 3. *Kompetenca për jetën, sipërmarrjen dhe mjedisin* 4. *Kompetenca personale* | | | |
| **Rezultatet e të nxënit të kompetencave të fushës sipas temës mësimore:**   1. Lexon pjesë të ndryshme folklorike. 2. Përcakton kuptimin e fjalës “ folklor”. 3. Përmend folkloristët e parë shqiptarë dhe veprat e tyre. | | | **Fjalët kyçe:** *folklor, folkloristikë, mbledhës.* |
| **Burimet**: teksti mësimor. | | | **Lidhja me fushat e tjera ose me temat ndërkurrikulare:** gjuha shqipe, kinematografia,piktura etj. |
| **Metodologjia dhe veprimtaritë e nxënësve:** diskutim, përmbledhje e strukturuar, punë e drejtuar. | | | |
| **Organizimi i orës së mësimit**  **Hapi i parë**: Diskutim  Në videoprojektor shohim dhe dëgjojmë pjesë të ndryshme folklorike si: ninulla, këngë dasmash,vaje etj. Në të njëjtën kohë diskutojmë mbi to për rëndësinë dhe bukurinë që sjellin në historinë e letërsisë shqiptare, referuar (https:||www.shqipëria.com, folklori shqiptar *youtube*)  **Hapi i dytë**: Përmbledhje e strukturuar  Folklor- Krijimtari artistike e përcjellë nëpër shekuj, e cila përfshin krijimet gojore, muzikore, koreografike etj. të një populli.Folklori si tërësi krijimesh të larmishme të kulturës materiale e shpirtërore është mjaft i hershëm. Në të përfshihen krijime të tilla si : këngë,valle, përralla, fjalë të urta, gjëegjëza, lojëra e pantonima, formulime ritualesh në festa fetare, në dasma, lindje, vdekje, në punët bujqësore e blegtorale, zbukurime në veshje,në orenditë shtëpiake, në veglat e punës dhe instrumentet e larmishme muzikore: fyell, curle, lahutë, sharki, gajde.  Folkloristika - shkenca që merret me hulumtimin dhe studimin e kësaj krijimtarie. Ndër më të njohurit mbledhës dhe studiues të folklorit shqiptar përmendim: Z. Jubani, S. Dine, dhe sidomos Th. Mitko me përmbledhjen : “Bleta shqiptare” arbëreshët: V. Dorsa, Dh. Kamarda. Një punë të çmuar arriti sidomos De Rada përmes përmbledhjes me 72 këngë arbëreshe “Rapsodi të një poeme arbëreshe”.  përralla  Llojet e folklorit:  Legjenda  **Hapi i tretë**: Punë e drejtuar  1. Dëgjojmë: Një valle të kënduar ( valle e kënduar tropojane),një këngë dasme( këngë dasme shkodrane e vjetër- Të morëm nuse),një këngë vaji (kënga e Çelo Mezanit ). Si pasqyrohet përvoja e një populli përmes krijimeve gojore, muzikore, koreografike? Materialet në *youtube.*  2. Shohim: Një objekt të punuar me dorë( punë - dore, qilima në foto),në ritual( tradita e dasmave shqiptare - *youtube*), një veshje karakteristike. Si evidentohet natyra e një kombi nëpërmjet tyre?  3. Dëgjojmë një ninullë,disa gjëegjëza e proverba që tregojnë marrëdhënie të ndryshme njerëzore. | | | |
| **Vlerësimi:** Në fund të orës së mësimit bëhet vlerësimi i disa nxënësve me notë. | | | |
| **Detyrë:** Gjeni pjesë nga krijimtaria e Thimi Mitkos dhe e Jeronim De Radës. | | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Folklori shqiptar  **Tema mësimore:** Karakteristikat kryesore të folklorit | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. *Rendit tiparet e folklorit.* 2. *Analizon tiparet nëpërmjet shembujve.* | | **Fjalët kyçe:** *folklor, tipare, lirika, epika, dramatika, sinkretizmi etj.* |
| **Burimet**: teksti mësimor,materiale të ndryshme folklorike. | | **Lidhja me fushat e tjera ose me temat ndërkurrikulare:** gjuha shqipe, kinematografia, piktura etj. |
| **Metodologjia dhe veprimtaritë e nxënësve:** lexim, përmbledhje e strukturuar, diskutim. | | |
| **Organizimi i orës së mësimit**  **Hapi i parë**: Lexim  Kontrollojmë dhe lexojmë pjesët qe nxënësit kanë zgjedhur nga krijimtaria e Thimi Mitkos dhe e Jeronim De Radës.  **Hapi i dytë**: Përmbledhje e strukturuar  **Karakteristikat kryesore të folklorit** :   1. Anonimati – krijimet kanë një fillesë autoriale, por që humbet e nuk përbën rëndësi gjatë përc jelljes së krijimit në kohë e mjedise të ndryshme 2. Kolektiviteti – krijimet interpretohen dhe përcillen në mënyrë kolektive në festa,gëzime e situata të ndryshme familjare etj. 3. Motërzimi – ka të bëjë me mënyrat se si përcillet kjo krijimtari në kohë dhe mjedise të ndryshme. 4. Sinkretizimi – lidhet me parimin e gërshetimit dhe të shkrirjes brenda një krijimi të disa zhanreve artistike.   **Hapi i tretë**: Diskutim  Dëgjojmë dhe shohim valle të kënduara nga krahina të ndryshme të vendit tonë. Diskutojmë mbi bukurinë që sjell sinkretizimi. | | |
| **Vlerësimi:** Në fund të orës së mësimit bëhet vlerësimi i disa nxënësve me notë. | | |
| **Detyrë:** Sillni ndonjë shembull që tregon se një krijim ka pasur fillimisht një emër autori dhe më pas është njohur nga lexuesi si krijim popullor. | | |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Folklori shqiptar  **Tema mësimore:** Cikli i këngëve të Kreshnikëve | |
| **Rezultatet e të nxënit sipas kompetencave kyçe**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Reciton pjesë nga Cikli i Kreshnikëve. 2. Rendit figurat kryesore të ciklit. 3. Analizon dukurinë e zmadhimit si karakteristikë e këtij eposi. 4. Diskuton mbi ngjarjet e Ciklit të Kreshnikëve në këngë analoge ballkanike. | | **Fjalët kyçe:** *epikë legjendare, Cikli i kreshnikëve, Muji, Halili, agallarë etj.* |
| **Burimet**: teksti mësimor, botime të ndryshme të folklorit. | | **Lidhja me fushat e tjera ose me temat ndërkurrikulare:** krijimtaria gojore e popullit. |
| **Metodologjia dhe veprimtaritë e nxënësve:** dëgjim, informacion i ri, stuhi mendimesh, diskutim. | | |
| **Organizimi i orës së mësimit**  **Hapi i parë:** Dëgjim  Dëgjojmë të recituara pjesë nga “Cikli i Kreshnikëve” **“**Ajkuna qan Omerin”.  Muzikë: “Kreshnikët e lirisë”  **Hapi i dytë**: Përmbledhje e informacionit të ri  Mitologjia shqiptare ka ardhur te ne në trajtë të copëzuar dhe ka në qendër të saj figura si : zana, floçka,gërshetëza etj. Folklori shqiptar njeh edhe Ciklin e Kreshnikëve si epos ku Muji e Halili bëhen protagonistë në një botë sa reale aq edhe imagjinare.  **“Cikli i këngëve të Kreshnikëve”** ose si quhet ndryshe “Këngët e Mujit dhe të Halilit” bën pjesë në Epikën Legjendare Shqiptare. Karakteristika të kësaj epike janë pasqyrimi tejet i zmadhuar i ngjarjeve dhe i veprimeve të heronjve, veshja e tyre me tipare e dhunti të jashtëzakonshme, legjendare.  Mjedisi ku zhvillohen ngjarjet e këtyre këngëve janë blegtorale dhe mendohet që ato të jenë krijuar në periudhën e shekujve XII-XV. Boshtin e këtyre këngëve e përbëjnë bëmat e Mujit dhe të Halilit,të cilët janë vëllezër dhe shoqërohen nga një çetë me 30 agallarë. Figurë e njohur është Ajkuna,e shoqja e Mujit dhe Omeri djali i tyre. Ngjarjet e këtyre këngëve përcillen nëpër situata e vende nga më të ndryshmet. Betejat e dyluftimet mes heronjve dhe kundërshtarëve të tyre janë mjaft të ashpra e shkojnë deri në shkatërrime banesash e në rrëmbime grash.  **Hapi i tretë**: Stuhi mendimesh   1. Cilat janë figurat e mitologjisë shqiptare? 2. Pse përdoret dukuria e zmadhimit? Ç’rol luan ajo në zhvillimin e subjektit të tyre? 3. Kujt periudhe i përkasin këto këngë dhe si mendohet të kenë ardhur deri në ditët tona? 4. Cilat janë figurat kryesore të ciklit? Pse është mbresëlënëse trimëria e Mujit?   **Hapi i katërt**: Diskutim  Vendosim përballë këngët e Ciklit të Kreshnikëve dhe poemën “Iliada”. Tregojmë ngjashmëritë. | | |
| **Vlerësimi:** Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Gjeni pjesët më të bukura të Ciklit të Kreshnikëve dhe tregoni arsyen e zgjedhjes. | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Folklori shqiptar  **Tema mësimore:** Fragment: Gjergj Elez Alia (ora e parë) | |
| **Rezultatet e të nxënit sipas kompetencave kyçe**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Ndërton subjektin e këtij fragmenti. 2. Lexon dhe shpjegon teksti. 3. Analizon figurën e Gjergj Elez Alisë dhe të Bajlozit. | | **Fjalët kyçe:** *Gjergj Elez Alia, nëntë plagë, bajlozi, nderi i familjes, nderi i kombit, përjetësi.* |
| **Burimet**: teksti mësimor, folklori shqiptar. | | **Lidhja me fushat e tjera ose me temat ndërkurrikulare:** Cikli i Kreshnikëve. |
| **Metodologjia dhe veprimtaritë e nxënësve:** lexim dhe shpjegim, stuhi mendimesh, punë në grupe. | | |
| **Organizimi I orës së mësimit**  **Hapi i parë:** Lexim dhe shpjegim  Lexojmë fragmentin dhe shpjegojmë tekstin.  **Cila është mënyra e dhënies së subjektit në këtë fragment?**   1. Shmangia nga ngjarjet e parëndësishme. 2. Mungesa e figuracionit. 3. Dhënia vetëm e një motivi kryesor. 4. Dhënia e çdo elementi të subjektit.   **Hapi i dytë**: Stuhi mendimesh   1. Vargu i parë i këngës është hyrës,tregues, parashikues apo përshkrues? ( tregues) 2. Për çfarë lufton personazhi kryesor i kësaj kënge? Kujt i drejtohet ai në këtë këngë? (për mbrojtjen e nderit dhe të dinjitetit familjar e kombëtar) 3. Ku bazohet krijimtaria e mësipërme në rrëfim apo përshkrim? 4. Cili është detaji numerik që haset më shpesh në këngë? (numri nëntë) 5. Në këtë fragment përshkruhen dy stinë. Cilat janë ato dhe si lidhet paraqitja e tyre me dy ngjarjet kryesore të fragmentit?   **Hapi i tretë**: Punë në grupe  Grupi i parë: Të shpjegojnë me fjalët e tyre vargun “Ka gjetë kulmin të tanë shembë përdhe?”  Grupi i dytë: Gjejnë vargjet ku Gjergji u drejtohet shokëve dhe arsyen pse. Pa ndigjoni more shokët e mi  Falë u qofshin sarajet e mia  Falë u qofshin tanë paret e mia  Grupi i tretë: Portretizon personazhet.Tregojnë: Çfarë përfaqësojnë, cili është qëllimi i luftës që bëjnë dhe me mjete e realizojnë?  Grupi i katërt: Të gjejnë hiperbolat dhe anaforat në këtë fragment e të shpjegojnë funksionin e tyre.  HIPERBOLA: Dymbëdhjetë pash n lëndinë u ngul topuzi  Dymbëdhjetë pash përpjetë, si re, a çue pluhni | | |
| **Vlerësimi:** Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Dëgjojeni eposin në variantin e kënduar me lahutë. | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Folklori shqiptar  **Tema mësimore:** Fragment: “Gjergj Elez Alia” (ora e dytë) | |
| **Rezultatet e të nxënit sipas kompetencave kyçe**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Dallon elementet reale dhe fantastike. 2. Analizon fragmentin nga ana gjuhësore dhe për figuracionin e përdorur. 3. Krahason “Kënga e Gjergj Elez Alisë” dhe “Tringa” “Lahuta e malcisë” Gjergj Fishta. | | **Fjalët kyçe:** *Gjergj Elez Alia, nëntë plagë, bajlozi, nderi i familjes, nderi i kombit,përjetësi.* |
| **Burimet**: teksti mësimor. | | **Lidhja me fushat e tjera ose me temat ndërkurrikulare:** epika legjendare shqiptare. |
| **Metodologjia dhe veprimtaritë e nxënësve:** informacion i ri, stuhi mendimesh, reflektim dhe rifreskim njohurish, praktikë e drejtuar, punë e pavarur. | | |
| **Organizimi i orës së mësimi**  **Hapi i parë:** Stuhi mendimesh   * Gjeni elementet reale dhe fantastikë të shkrira me njëra-tjetrën. * Pse kënga e Gjergj Elez Alisë konsiderohet një himn i dashurisë për atdheun dhe familjen? * Cila është pema karakteristike që vendoset në nderim të trimit?A është kjo pjesë e mendësisë në krijimtarinë popullore? * Në cilën prej veprave të mëposhtme,të bazuara ne eposin e një vendi tjetër,haset lidhja e fortë mes motrës e vëllait?   “Orestia” \_\_\_\_\_\_\_\_\_\_\_\_\_\_ “Medea” \_\_\_\_\_\_\_\_\_\_\_\_\_ “Odisea” \_\_\_\_\_\_\_\_\_\_\_ “Edipi mbret” \_\_\_\_\_\_\_\_\_\_\_\_\_\_  **Hapi i dytë:** Punë individuale  Nxënësit punojnë në mënyrë të pavarur me rubrikën: Fjala dhe përdorimi i saj.  **Hapi i tretë:** Di, Dua të di, Mësova   |  |  |  | | --- | --- | --- | | Çfarë dinim më parë rreth Ciklit të Kreshnikëve? | Çfarë mësuam deri tani për Ciklin e Kreshnikëve? | Çfarë duam të mësojmë më tej rreth Ciklit të Kreshnikëve? | | Janë pjesë të folklorit tonë. | Datojnë rreth shek XI-XII.  Kanë vende reale dhe fantastike,natyra në funksion të personazheve.  Elementët mitologjikë (zanat,orët, shtojzovallet).  Vargu 11 rrokësh i parimuar. | Duam të mësojmë se çfarë thotë kritika shqipe dhe ajo e huaj për këtë lloj krijimtarie?  Duam të njohim botime të ndryshme të eposit. | | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore, sipas objektivave të përcaktuara. | | |
| **Detyrë:** Shkruani një ese: “Që të mbahesh mend për mirë duhet të kryhesh vepra të mira “tema e së cilës mbështetet te personazhi i Gjergj Elez Alisë dhe te vargu i fundit: Kërkund s’ ndesha n’Gjergj Elez Ali”. | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika**: Bisedë letrare  **Tema mësimore**: Cikli i Kreshnikëve | | **Situata e të nxënit**: Të flasim | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale | | | |
| **Rezultatet e të nxënit të kompetencave të fushës sipas temës mësimore:**   1. Përcakton temat kryesore të Ciklit të Kreshnikëve. 2. Portretizon personazhet. 3. Analizon rolin e qenieve mitologjike në vepër. | | **Fjalët kyçe**: *Muji, Halili, agallarë, zana, Orët shqiptare,ora malazeze,Tanusha,krajli, Kotorre të reja, Lugje të Verdha etj.* | |
| **Burimet:** teksti I nxënësit, material. | | **Lidhja me fushat e tjera ose me temat ndërkurrikulare:** me historinë, gjeografinë, folkloristikën shqiptare. | |
| **Metodologjia dhe veprimtaritë e nxënësve:** stuhi mendimesh, analizë, lexim dhe interpretim , dëgjim. | | | |
| **Organizimi i orës së mësimit**  Kjo orë mësimi mund t’i lihet në dëshirë mësuesit për ta zhvilluar atë. Kjo orë mund të trajtojë në përgjithësi Krijimin e Ciklit të Kreshnikëve ose mund të merret një pjesë nga Cikli dhe mund të trajtohet. Nxënësit janë vënë në dijeni disa orë më përpara për këtë temë,ku dhe ata të kenë mundësi të bëhen pjesë aktive,me materiale të ndryshme nga interneti, fragmente të ndryshme. Ne marrim “Martesën e Halilit”, pjesë nga Cikli I Kreshnikëve. Të gjithë nxënësit kanë përpara fragmentin.  **Hapi i parë**: Stuhi mendimesh  Mësuesja shkruan në dërrasë “Cikli i Kreshnikëve” dhe nxënësit e plotësojnë atë.  Epikë heroike legjendare    Gjergj Elez Alia  Lufta për mbrojtjen e trojeve nga të huajt  Temat  Këngë për kreshnikë  Cikli i Kreshnikëve  Arnaut Osmani  Lufta për mbrojtjen e nderit dhe të  Ali Bajraktari etj. dinjitetit personal e familjar  Njerëzit dhe ngjarjet paraqiten të hiperbolizuar  **Hapi i dytë**: Analizë  Analizohet vepra “Cikli i Kreshnikëve”.  Ky cikël ka në përbërjen e saj nga një varg  rapsodish, në të cilat tregohen bëmat e dy vëllezërve, Mujit dhe Halilit, si dhe të tridhjetë shokëve të tyre, të cilët quhen agallarët e Jutbinës. Ky cikël është një nga perlat e gjerdanit të folklorit tonë. Megjithëse koha në këtë cikël është e papërcaktuar studiuesit mendojnë se ngjarjet zhvillohen aty nga shek XI-XII. Këto këngë këndohen vetëm në zonat Veriore të Shqipërisë dhe në Kosovë të shoqëruara me lahutë. Në këto vargje dëshmohet fantazia e pasur e popullit dhe ndjeshmëria artistike. Një nga të veçantat e këtij cikli është fakti që njerëzit dhe ngjarjet paraqiten të hiperbolizuar si edhe veprimet, jeta dhe mendimet e tyre, të cilat përzihen me qenie përrallore siç janë Orët e Malit, shtojzovallet etj. Pikërisht kjo rimarrje e momenteve jetësore reale me ato fantastike i japin këtij Cikli karakterin legjendar.  **PERSONAZHET DHE VEÇORITË E KËNGËVE**  **TË KRESHNIKËVE**  **Në panteonin e gjallë të figurave të këtij cikli secili personazh me prejardhje reale, historike apo fantastike ka karakteristikat e veta dhe secili plotëson panoramën e plotë.**  trim  vëlla i dashur  i urtë  baba i dhembshur  i matur  ruajtja e trojeve dhe e lirisë  Idealet e tij janë  bashkëshort i kujdesshëm  ruajtja e kanunit dhe e zakoneve  Respekton nenet dhe kanunet.  Ruajtja e gjuhës dhe e këngëve të të parëve  i pashëm  gjaknxehtë  zemërak  Halili  luftëtar  mik i veçantë  kalorës i rrallë  Ashtu si Muji, edhe Halili (që herë-herë quhet edhe Sokol Halili, Halil aga i ri) është një figurë madhështore e ciklit të Kreshnikëve, deri diku një antitezë, por edhe një plotësim i figurës së vëllait të tij të madh, Mujit; i pashëm, gjaknxehtë e zemërak, Halili nuk është më pak trim sesa i vëllai, te Halili, ashtu siç e kërkonte zakoni kalorësiak, ishte luftëtar dhe kalorës i rrallë dhe dashnor i përsosur. Halili është një nga elementët që lidhet me mjedisin e armiqve, kryesisht nëpërmjet vajzave të tyre.  **Hapi i tretë: Lexim dhe interpretim**  **Nxënësit lexojnë dhe interpretojnë edhe punët e tyre. Diskutojnë mbi personazhet,vendet reale dhe të krijuara, rëndësia e martesave, mbajtja e besës etj. Për ta bërë më konkrete merren fragmente nga Cikli i Kreshnikëve.**  Martesa e Halilit  Martesa është vetëm një episod në krahasim me gjithë bëmat e trimërisë së kreshnikut Halil. Ajo është një martesë me rrëmbim dhe sjell jehonën e kohëve të lashta dhe atë të periudhës së kalimit në martesën jashtë fisit.Rrëmbime të tilla në atë kohë quheshin akte trimërie. Etj…  Hapi I katërt. Nxënësit analizojnë subjektin,përcjellin mesazhet,idenë,përdorimin e figurave letrare.  a. Shtrohet problemi i martesës së Halilit.  b. Zhvillohet veprimi me peripecitë për rrëmbimin e vajzës.  Një drejtim të vetëm  Subjekti  c. Zgjidhet konflikti.  d. Gjatë zhvillimit kemi ndërprerje.  Rrëfimi i ngjarjeve të zakonta dhe të pazakonta.  Personazhe reale dhe fantastike  Veçoritë epike legjendare  Dialogu ndërmjet personazheve  Vende reale dhe fantastike  Koha reale e rrëfimit e papërcaktuar  **Hapi i katërt**: Dëgjim  Dëgjojmë të interpretuar pjesë të ndryshme me lahutë. | | | |
| **Vlerësimi:** Në fund të orës së mësimit bëhet një përmbledhje dhe bëhen disa vlerësime | | | |
| **Detyrë:** Të lexojnë pjesë të ndryshme nga Cikli i Kreshnikëve | | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V | |
| **Rubrika:** Punë me shkrim  **Tema mësimore:** Parafrazimi ( ora e parë) | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* 4. *Kompetenca digjitale* | | | |
| **Rezultatet e të nxënit të kompetencave të fushës sipas temës mësimore:**   1. Përcakton termin “parafrazim”. 2. Rendit karakteristikat e parafrazimit. 3. Rendit ndryshimet që pëson teksti burimor gjatë parafrazimit. | | | **Fjalët kyçe:** *parafrazë, tekst burimor, zëvendësim* |
| **Burimet**: teksti mësimor. | | | **Lidhja me fushat e tjera ose me temat ndërkurrikulare:** gjuha shqipe |
| **Metodologjia dhe veprimtaritë e nxënësve:** diskutim, përmbledhje e strukturuar, lexim. | | | |
| **Organizimi i orës së mësimi**  **Hapi i parë:** Diskutim  Kontrollojmë detyrat e shtëpisë. Më pas zgjedhim esetë më të bukura dhe bëjmë dhe disa vlerësime.  **Hapi i dytë:** Përmbledhje e strukturuar  Parafraza është një frazë e jotja e ndërtuar mbi bazën e një personi tjetër, pra është përshtatja fjalë pas fjale dhe kuptim pas kuptimi e tekstit që krijohet kundrejt atij të origjinës. Çdo tekst letrar apo jo letrar mund të parafrazohet. Ajo është një formë përmbledhjeje.  **Karakteristika të parafrazimit**   * Parafraza është ndryshim, por edhe përshtatje. * Parafraza ndryshon mënyrën si thuhet, por kurrsesi kuptimin fillestar.   **Teknikat e parafrazimit**   * Lexim i strukturuar * Lexim i pjesshëm * Mbajtja e shënimeve * Krijimi i skedave * Ndërthurja e elementeve të ndryshëm * Përcaktimi i detajeve të rëndësishme * Ndërtimi i hartës së konceptit apo e personazhit etj.   **Hapi i tretë: Lexim**  Lexojmë modele parafrazash.  **Model 1**  Fjalë e urtë  Parafrazimi: Buzëqesh edhe pse jam i trishtuar.  Buza gaz, shpirti po plas. Elbasan  Qesh me dashurinë ai që nuk ka qenë i brengosur prej saj. Shekspir  Parafrazimi: Dashuria gëzon dhe lumturon më tepër atë që i ka njohur këto ndjenja më parë.  Model 2  “ Vetmia e artistit ndryshon në mënyrë të dyfishtë, ajo fsheh jo vetëm një raport real me publikun, por edhe rindërtimin e një publiku të specializuar” Zhan Pol Sartri  **Parafrazimi**: Artisti ndihet vetëm,nuk kuptohet nga askush deri në momentin e gjetjes së lexuesit ideal,lexuesit të duhur të veprës së tij. | | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | | |
| **Detyrë:** Ktheni në prozë poezinë “ Trioleta “ nga Lasgush Poradeci. | | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Punë me shkrim  **Tema mësimore:** Parafrazimi (ora e dytë) | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Lexon modele parafrazash. 2. Kthen në prozë poezi të ndryshme. 3. Analizon ndryshimet që pëson teksti në parafrazë. | | **Fjalët kyçe:** *parafrazë, tekst burimor, ndryshim, ruajtje e kuptimit, model etj.* |
| **Burimet**: teksti mësimor, fragmente të ndryshme. | | **Lidhja me fushat e tjera ose me temat ndërkurrikulare:** epika legjendare shqiptare. |
| **Metodologjia dhe veprimtaritë e nxënësve:** stuhi mendimesh, praktikë e drejtuar, punë e pavarur. | | |
| **Organizimi i orës së mësimit**  **Hapi i parë:** Stuhi mendimesh   * Ç’është parafraza? Përse bëhet ajo? * Cilat janë disa nga karakteristikat e parafrazave? * Çfarë ruhet nga teksti burimor në parafrazim? * Çfarë ndryshimesh pëson teksti burimor gjatë parafrazimit? * Cilat janë teknikat e parafrazimit?   **Hapi i dytë:** Praktikë e drejtuar  Lexojmë modelet e parafrazimit të fragmentit të shkëputur nga “ Komedia hyjnore” e Dante Aligerit: Çfarë është ruajtur dhe çfarë jo gjatë këtij procesi.  **Hapi i tretë:** Praktikë e pavarur  Rilexojmë dhe njëherë Këngën e Gjergj Elez Alisë. Më pas nxënësit në mënyrë të pavarur parafrazojnë këtë fragment. | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Të kthejnë në prozë poezinë “ Vdekja e Nositit” nga Lasgush Poradeci. | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Kultura e antikitetit  **Tema mësimore:** Antikiteti greko-romak | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Përcakton kushtet që ndikuan në zhvillimin e letërsisë antike greke. 2. Tregon format e para të rrëfimit. 3. Identifikon motivet kryesore të lirikës. | | **Fjalët kyçe:** *antikitet, periudha jonike, helenistike, klasike.* |
| **Burimet**: teksti mësimor, material nga historia, videoprojektor etj. | | **Lidhja me fushat e tjera ose me temat ndërkurrikulare:** letërsia e vjetër greke. |
| **Metodologjia dhe veprimtaritë e nxënësve:** pema e mendimit, përmbledhje e strukturuar, stuhi mendimesh. | | |
| **Organizimi i orës së mësimi**  **Hapi i parë:** Pema e mendimit  Letërsia antike greke  Konteksti letrar  Konteksti historik  Poemat epike   * Shek. XII,fiset helene kthejnë në Cikli mitologjik Trojan Poemat heroike   gërmadhë Trojën Iliada - Odisea   * Aristokracia ushtarake Hesiodi – pasqyroi përvojën, urtësinë e njerëzve të thjeshtë * Shek. VII-IV p.e.r.,ndërton institucionet   Arti merr shkëlqim të jashtëzakonshëm Homeri i këndon aristokracisë ushtarake   * Shek. V p.e.r. sundon Perikliu * Lulëzoi poezia, teatri, filozofia, piktura Iliada, Odisea,Teogonia - burimi që ushqeu gjithë letërsinë e   mendimin greko-romak   * Athina, kryeqendër kulturore politike aktualitetin   Lindi poezia lirike me tematikë  intimitetin    Ditirambi dhe poezia çuan në krijimin e tragjedisë dhe  e karnavaleve të komedisë  **Hapi i dytë:** Përmbledhje e strukturuar    **Hapi i tretë:** Stuhi mendimesh   1. Ç’ kuptojmë me termin letërsi antike greke? Cilat kushte ndikuan veçanërisht në zhvillimin e kësaj letërsie? 2. Cilat janë format e para të rrëfimit? 3. Me cilët autorë përfaqësohet periudha joniane? Si ndërthuret epizmi i Homerit, aventura e Odisesë me tematikën praktike të veprave praktike të Hesiodit? 4. Cilat janë motivet e lirikës? 5. Cilët janë tragjedianët e mëdhenj të periudhës klasike? 6. Mbi ç’ lloj filozofie u organizua dhe u orientua letërsia në periudhën helenistike? 7. Në çfarë formash u shkrua letërsia romake? Pse themi që ajo frymëzoi të gjitha letërsitë e mëvonshme? | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Të shohin dhe të diskutojmë rreth filmit “Troja”. | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V | |
| **Rubrika:** Antikiteti  **Tema mësimore:** Homeri, jeta dhe vepra. | |
| **Rezultatet e të nxënit sipas kompetencave kyçe**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* 4. *Kompetenca digjitale* | | | |
| **Rezultatet e të nxënit të kompetencave të fushës sipas temës mësimore:**   1. Diskuton për hipotezat e ndryshme në lidhje me ekzistencën e Homerit dhe veprën e tij. 2. Vlerëson rëndësinë e Homerit në letërsinë e mëvonshme. | | | **Fjalët kyçe:** *çështje homerike,mite,perëndi,kori,fate të paracaktuara.* |
| **Burimet**: teksti mësimor. | | | **Lidhja me fushat e tjera ose me temat ndërkurrikulare**: historia, folklori mitologjia. |
| **Metodologjia dhe veprimtaritë e nxënësve:** stuhi mendimesh, praktika e drejtuar, tabela e pyetjeve. | | | |
| **Organizimi i orës së mësimit**  **Hapi i parë:** Stuhi mendimesh  Mësuesi/ja shkruan në tabelë emrin e Homerit dhe u kërkon nxënësve të thonë se çfarë dinë rreth kësaj figure dhe veprave të tij.  Emri i parë i letërsisë greke    themelues i gjuhës letrare krijues i Iliadës,Odisesë    **Hapi i dytë:** Praktikë e drejtuar  Lexojmë informacionin e tekstit mbi çështjen homerike por dhe rëndësinë që ka Homeri në letërsinë greke.  **Hapi i tretë:** Tabela e pyetjeve   |  |  | | --- | --- | | **Pyetje** | **Përgjigje** | | Çfarë simbolizon Homeri?  Cilat janë hipotezat që ekzistojnë për të dhe veprën e tij? |  | | Pse Homeri konsiderohej i verbër?  Si e shihnin figurën e tij qytete të ndryshme të asaj kohe? |  | | Mendoni se përmbajtja e veprave homerike është thjesht një tregues i shijeve personale apo i gjithë kulturës së kohës?  Si quhet ndryshe vepra e Homerit? |  | | Cila është rëndësia e Homerit si babai i gjuhës dhe letërsisë greke? |  | |  |  | | | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | | |
| **Detyrë:** Punë kërkimore: Informacione të ndryshme, foto, video etj. mbi Homerin dhe veprat e tij. | | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla:** V |
| **Rubrika:** Antikiteti  **Tema mësimore:** Poemat homerike. Analizë e veprës “Iliada” | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Identifikon veçoritë e poemës epiko-heroike. 2. Lexon pjesë nga poema. 3. Analizon poemën, duke u ndalur te veçoritë e poemës. epike: struktura e veprës, koha e rrëfimit, sistemi i personazheve, heroizmi, teknika e rrëfimit. | | **Fjalët kyçe:** *çështje homerike, Akil, Hektor, Helena, 24 këngë, 10 vjet.* |
| **Burimet**: teksti mësimor, poema ‘”Iliada”. | | **Lidhja me fushat e tjera ose me temat ndërkurrikulare:** mitologjia greke, historia. |
| **Metodologjia dhe veprimtaritë e nxënësve:** diskutim, vëzhgim, stuhi mendimesh, punë në grupe. | | |
| **Organizimi i orës së mësimit**  **Hapi i parë:** Diskutim  Kontrollojmë dhe diskutojmë mbi detyrat e shtëpisë. Lexojmë pjesët me intonacionin e duhur.  **Hapi i dytë:** Vëzhgim  Hartimi i skedës së poemës. Nxënësit lexojnë për disa çaste materialin në libër e më pas plotësojnë skedën.   |  |  | | --- | --- | | Titulli | Iliada | | Autori | Homeri | | Lloji | Poemë epiko-heroike | | Struktura | 24 libra | | Tema | Lufta e Akejve kundër Trojanëve | | Hapësira | Troja ( Ilion) | | Sistemi i personazheve | Akili dhe Hektori: kulti i heroizmit  Paridi dhe Helena: kulti i dashurisë  Hektori dhe Andromaka: kulti i familjes  Agamemnoni: kulti i sundimtarit | | Mesazhi | Tragjizmi dhe heroizmi | | Rrëfimi dhe përshkrimi | Teknika e rrëfimit dhe e përshkrimit është themelore.  Nuk përshkruhet e gjithë lufta e Trojës, por vetëm 51 ditët e fundit të luftimeve. | | Rrëfyesi | Mban distancë me lexuesin. | | Stili | Ligjërim i lartë, stil heroik, elemente fantastike, elemente heroike |   **Hapi i tretë:** Stuhi mendimesh  U përgjigjemi pyetjeve**.**   1. Si shihen sot veprat homerike përmes ngjashmërive dhe dallimeve? 2. Çfarë rrëfen Iliada? Në cilin moment të luftës së Trojës zhvillohen ngjarjet në këtë vepër?Tregojini ato sipas kronologjisë dhe renditni ngjarjet kyçe mbi të cilat mbështetet ajo. 3. Iliada shquhet për skena të qarta dhe fantastike narracioni. Nga se karakterizohet ky narracion? 4. Nga buron karakteri epik i Iliadës?Cilat janë tiparet kryesore të këtij epizmi?   **Hapi i katërt**: Punë në grupe  Sipas sistemit të personazheve klasa ndahet në 4 grupe, ku secili grup rendit tiparet e veçantitë e personazheve. | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Nënvizoni figurat letrare te fragmenti “Zemërata e Akilit” vargjet 1-19. | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla**: V |
| **Rubrika:** Antikiteti  **Tema mësimore:** Fragment “Zemërata e Akilit” | |
| **Rezultatet e të nxënit sipas kompetencave kyçe:**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* | | |
| **Rezultatet e të nxënit të kompetencave të fushës sipas temës mësimore:**   1. Bën koment të fragmentit,duke u ndalur te hyrja e poemës, fillesa e konfliktit, kulti i heroizmit, kulti i sundimtarit. 2. Gjen të dhënat që flasin për personazhin kryesor dhe personazhet e tjera. 3. Gjen figurat letrare dhe tregon funksionin e tyre stilistik. 4. Parafrazon vargjet, duke respektuar mjetet shprehëse gjuhësore të ligjërimit heroik. | | **Fjalët kyçe:** *Akil Pelidi, Akej, Agamemnoni, Kriseida, Zeus.* |
| **Burimet**: teksti mësimor, poema Iliada. | | **Lidhja me fushat e tjera ose me temat ndërkurrikulare:** historia, letërsia e vjetër greke. |
| **Metodologjia dhe veprimtaritë e nxënësve:** prezantimi i punës, pyetje- përgjigje, analizë, ditari dypjesësh, punë e pavarur. | | |
| **Organizimi i orës së mësimit**  **Hapi i parë:** Prezantimi i punës  Nxënësit lexojnë të dhëna për Ciklin e Atridëve, Agamemnoni, Menelau, Akili.  **Hapi i dytë:** Pyetje-përgjigje  Njihen nxënësit me temën dhe objektivat që duhet të arrijnë hap pas hapi. Një nxënës lexon fragmentin e dhënë. Më pas u përgjigjemi pyetjeve.   1. Nga buron zemërimi i Akilit?Pse autori i jep rëndësi ndjenjës së këtij kreshniku? Ç’lloj fatkeqësish sjell zemërimi i tij? 2. Në këtë këngë, zemërimi i Akilit nënkuptohet ose paralajmërohet. Si e realizon këtë autori? Cilat janë shenjat që paralajmërojnë që nga kjo nuk vjen asgjë e mirë? 3. Si hapet kënga? Çfarë kulture të kohës sjell folja *Këndo* dhe adresimi i këngës te hyjnesha?   **Hapi i tretë:** Analizë   1. Në këtë fragment vend të dukshëm zë figura e Agamemnonit. Cili është roli i tij në ushtrinë helene dhe si i kanë zemëruar hyjtë veprimet e tij? (kreshniku Atrid Agamemnon zëmadhi,/O lavdiploti Atrid lakmues për kamje) 2. Shpjegoni disa rite apo zakone të luftës në vargjet 160-170. (mbledhja e taksave,shitja e njerëzve si plaçkë lufte) 3. Analizoni përmes ilustrimeve nga fragmenti mbështetjen që hyjtë u japin personazheve dhe ngjarjeve në vepër. (167-170,230)   **Hapi i katërt:** Ditari dypjesësh  Punojmë me rubrikën Reflektim dhe vlerësim dijesh.   1. Agamemnoni për Krizidën dhe Klitemnestrën, Brizidën  |  |  | | --- | --- | | **Vargje** | **Komenti** | | Për vasho Krizidën,që e lakmoja aq tepër  Ta mbaj për grua, e përnjëmend e dua | Bëhet komenti. | | Klitemnestrën bashkëshorten time | -------- | | Brizidën faqetrëndafilen,  Robinën tënde do ta rrëmbej n’ çadër | -------- |   Në vepër triumfojnë parimet dhe ligjet hyjnore mbi ndjesitë dhe arsyet individuale. Shpjegoni mençurinë e mbretit dhe rëndësinë e mbizotërimit të detyrës mbi dëshirat personale, përmes tolerancës së Agamemnonit.   |  |  | | --- | --- | | **Vargjet** | **Komenti** | | Por megjithatë pranoj ta dorëzoj,( 151 – 160­  Në qoftë më mirë,pse unë ngaherë për popullin  Dëshroj shpëtim e vdekjen kurrë nuk ia dua | Bëhet komenti. |   **Hapi i pestë:** Punë e pavarur  Punojmë me rubrikën: Fjala dhe përdorimi i saj.  Analizojmë mbiemrat e përbërë: largshigjetuesi, zëmadhi, syvezulluesi janë epitete. Nga ana gjuhësore janë kompozita. Nxënësit punojnë duke treguar fjalëformimin e tyre. | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:** Shkruani një tregim në prozë mbështetur mbi përmbajtjen e kësaj kënge,duke respektuar natyrën epike në rrëfim,përshkrimin e personazheve si dhe përdorimin e figurave letrare në këtë këngë të Iliadës. | | |

|  |  |  |
| --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X **Shkalla:** V |
| **Rubrika:** Antikiteti  **Tema mësimore:** Fragment “ Hektori pret Akilin në duel” | |
| **Rezultatet e të nxënit sipas kompetencave kyçe**   1. *Kompetenca e komunikimit dhe e të shprehurit* 2. *Kompetenca për jetën, sipërmarrjen dhe mjedisin* 3. *Kompetenca personale* 4. *Kompetenca qytetare* | | |
| **Rezultatet e të nxënit të kompetencave të fushës sipas temës mësimore:**   1. Lexon fragmentin. 2. Portretizon figurën e Priamit. 3. Analizon se si shfaqet njerëzorja në këtë fragment. 4. Parafrazon betejën midis Akilit dhe Hektorit. | | **Fjalët kyçe:** *Akil Pelidi, Akej, Agamemnoni, Kriseida, Zeus, Hektor, duel.* |
| **Burimet**: teksti mësimor; poema Iliada | | **Lidhja me fushat e tjera ose me temat ndërkurrikulare:** historia, letërsia e vjetër greke. |
| **Metodologjia dhe veprimtaritë e nxënësve:** prezantim, lexim dhe shpjegim teksti, analizë, rrjeti i diskutimit, praktikë e drejtuar. | | |
| **Organizimi i orës së mësimit**  **Hapi i parë:** Prezantim  Kontrollojmë dhe lexojmë detyrat e shtëpisë. Zgjidhen dy punët më të mira dhe bëjmë dhe vlerësime.  **Hapi i dytë:**Lexim dhe shpjegim teksti  Lexojmë fragmentin duke punuar dhe me pyetjet e rubrikës : studim teksti   1. Si del Priami në këtë këngë? Pse gjendja e tij psikologjike është e dyzuar? (vargjet 32, 45-49, 81-82) 2. Çfarë këshille i jep plaku të birit? Si lidhet kjo këshillë me mallkimin që vjen më pas?” Mos prit,Hektor,o biri im i dashur,   Vetëm larg shokëve në mejdan t’i dalësh (këshillë)  Dhe qentë e hëngshin ( mallkim)   1. Pse vendimmarrja e Hektorit qëndron mbi gjithçka?Ku qëndron vlera e fjalëve të tij në dy vargjet e fundit? (144-145) 2. Në Iliadë shumë prej personazheve shohin nga kënde të ndryshme: 3. Dikush nga fushëbeteja 4. Një tjetër nga larg 5. Një tjetër nga distanca   **Hapi i tretë**: Analizë  Komentojnë vargjet: “Dhe që e thërrasin qeni i Orionit/ Ndonëse ndër yje është më vezulluesi?/ Kobzi u del e dergje edhe rrënime u sjell të mjerëve…”. (antitezë: vezullues – kobzi)  Si ndryshon rrëfimi tani që në skenë del Priami? Çfarë tonesh fiton ai? Gjeni figurat letrare.  Si shfaqet njerëzorja në këtë fragment?  **Hapi i katërt:** Rrjeti i diskutimit    **Akil, Agamemnon, Hektor Një sy i jashtëm**  Si e shohin veten  Me njëri -tjetrin  **Hapi i pestë:** Praktika e drejtuar   1. Shpjegoni rolin e foljes “vegoi”. Pse nuk thuhet pa apo vështroi? 2. Si ndryshon fjalori i Priamit kur përshkruan daljen e Akilit në betejë dhe më pas të Hektorit?   Akili: Si gjarpri i malit, sytë e llahtarshëm shigjetonin përqark.  Hektori: Biri im, Hektor punëmadhi.   1. Çfarë paralajmëron togu i fjalëve ”natë e zezë”? | | |
| **Vlerësimi:**  Në fund të orës së mësimit bëhet vlerësimi i disa nxënësve me notë dhe nxirren konkluzionet e kësaj ore sipas objektivave të përcaktuara. | | |
| **Detyrë:**   * Atmosfera e dyluftimit ndihet sidomos në dy vargjet e fundit. Përshkruani në një tregim të shkurtër betejën midis Akilit dhe Hektorit, ashtu siç ju e përfytyroni. * Gjeni në fragment krahasimin e zgjatur që i referohet Akilit dhe bazuar në këtë figurë letrare,krijoni një portret në vargje të këtij personazhi. | | |