|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika:** Letërsi e vjetër shqipe  **Tema mësimore:** Pjetër Bogdani, jeta dhe vepra | | **Situata e të nxënit:** | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale 4. Kompetenca digjitale | | | |
| **Rezultatet e të nxënit të kompetencave të fushës sipas temës mësimore:**   * 1. Përshkruan momentet kryesore të jetës së Bogdanit, të cilat ndikuan në krijimtarinë e tij.   2. Vlerëson figurën dhe kontributin e Bogdanit.   3. Rendit veprat kryesore të tij. | | **Fjalët kyçe**: *Bogdani, erudit, njohës i teologjisë, sibila, letërsi e vjetër etj*. | |
| **Burimet:** teksti i nxënësit, material nga interneti, teksti Letërsia e vjetër shqipe. | | **Lidhja me fushat e tjera ose me temat ndërkurrikulare:** historia, gjeografia. | |
| **Metodologjia dhe veprimtaritë e nxënësve:** pema e mendimit, punë me grupe, stuhi mendimesh, diskutim. | | | |
| **Organizimi i orës së mësimit**  **Hapi i parë:** Pema e mendimit  Mësuesja në dërrasë shkruan emrin e Pjetër Bogdanit. Nxënësit plotësojnë atë.  Shkrimtari më i shquar i letërsisë së vjetër shqipe  Ipeshkv iI Shkodrës dhe i Shkupit  Aktiv në funksionet fetare dhe atdhetare  Njohës i doktrinës teologjike dhe i thesarit të gjuhës shqipe  **Hapi i dytë:** Punë me grupe  Ndahet klasa në grupe. Secilit grup i caktohet nga një detyrë.  Grupi 1: Të përcaktojnë rolin e Pjetër Bogdanit si erudit dhe njohës i veprimit.  Grupi 2. Të përcaktojnë rolin e Pjetër Bogdanit si njohës i teologjisë dhe shkrimtar.  Grupi 3. Te tregojnë rolin e tij në raportin që vendosi me Vatikanin për problemet e kohës.  **Hapi i dytë:** Stuhi mendimesh  Mësuesja i drejton pyetje klasës rreth informacionit të marrë.   * Ku qëndron suksesi I shkollimit të Bogdanit? * Ç’ndikim pati modeli që ai ndoqi dhe si shfaqet në çdo aspekt të veprimtarisë së tij? * Si vihen në funksion të ndërsjellë veprimtaritë e fetarit dhe atdhetarit?   **Hapi i tretë:** Diskutim  Themi që Bogdani krijoi një kryevepër të letërsisë shqipe, vetëm për shkak të ideve apo dhe prej përdorimit të veçantë të gjuhës? Pse ai me veprën e tij konsiderohet si tejkalues i kohës së vet?  Nxënësit janë të lirë të japin mendimet e tyre. | | | |
| **Vlerësimi:** Në fund të orës së mësimit bëhet një përmbledhje e njohurive që morëm së bashku me nxënësit duke vlerësuar disa prej tyre. | | | |
| Detyrë: Lexoni në linkun: [VEPRA E PJETËR BOGDANIT NGA ASPEKTI I TRADITËS KULTURORE KOSOVARE](http://www.drita.info/2015/05/19/vepra-e-pjeter-bogdanit-nga-aspekti-i-tradites-kulturore-kosovare/) **shkruar nga Prof. dr. Engjëll Sedaj.** | | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika:** Letërsi e vjetër shqipe  **Tema mësimore:** Analizë e veprës “Çeta e Profetëve” | | **Situata e të nxënit:** | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale 4. Kompetenca digjitale | | | |
| **Rezultatet e të nxënit të kompetencave të fushës sipas temës mësimore:** | | **Fjalët kyçe:** *strukturë biblike,sibila libika,krijimi i botës, poetika etj.* | |
| **Burimet:** teksti i nxënësit, material nga interneti. | | **Lidhja me fushat e tjera ose me temat ndërkurrikulare:** historia, gjeografia, gjuha shqipe. | |
| **Metodologjia dhe veprimtaritë e nxënësve:** konkurs, pyetje-përgjigje, pyetje me shtjellim. | | | |
| **Organizimi i orës së mësimit**  **Hapi i parë:** Lexim dhe diskutim  Lexojmë materialet plotësuese të Lasgush Poradecit dhe Ibrahim Rugovës dhe më pas diskutojmë me nxënësit rreth vlerësimit që I kanë bërë këta emra të rëndësishëm të letërsisë shqipe veprës së Bogdanit.  **Hapi i dytë:** Harta e veprës  Mësuesja shkruan në dërrasë titullin e veprës dhe më pas e plotësojmë aleatë.  Çeta e Profetëve  2 vëllime  Të dyja pjesët realizohen sipas strukturës së Biblës.  Vëllimi I parë ka 182 faqe  Çeta e profetëve  Flet për krijimin e botës, jetën e profetëve dhe jetën e Sibilave.  Është shkruar në trajtën e një traktati filozofik e teologjik.  Vëllimi i dytë 162 faqe  Mbi jetën e Jezu Krishtit, shpëtimtarit të botës  Flet për jetën e Krishtit, bëmat, vdekjen e tij dhe ringjalljen.  Është shkruar në trajtën e një tregimi në prozë.  **Hapi i tretë:** Pyetje-përgjigje  Pas leximit të materialit mbi veprën “Çeta e Profetëve” mësuesja i drejton pyetje klasës.   * Cila është arsyeja që Bogdani e botoi veprën e tij dhe në italisht? Pse autori priti dhe ngulmoi gjatë deri në publikimin e saj? * Si është ndërtuar vepra? Cila është struktura e saj? * Ku ngjajnë dhe ku dallojnë ato? Në cilat fusha autori e kapërcen konceptin biblik? * Çfarë simbolizojnë sibilat? * Në ç’mënyrë zbërthehet simbolika e sibilave ? | | | |
| **Vlerësimi:** Në fund të orës së mësimit bëhet një përmbledhje e njohurive që morëm së bashku me nxënësit duke I vlerësuar ata. | | | |
| **Detyrë:** Lexoni poezitë “ Krijimi i rruzullimit” dhe “Sibila Libika” | | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika:** Letërsi e vjetër shqipe  **Tema mësimore:** Fragment nga “Krijimi i rruzullimit”, “Sibila Libika” | | **Situata e të nxënit:** | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale 4. Kompetenca digjitale | | | |
| **Rezultatet e të nxënit të kompetencave të fushës sipas temës mësimore:**   * 1. Lexon dhe interpreton poezitë dhëna.   2. Shpjegon kuptimin që përcjell autori në këto poezi.   3. Diskuton mbi llojin e vargjeve dhe të rimës së përdorur nga autori. | | **Fjalët kyçe:** *sibila Libika, nierëz dvekëtar, dielli veshun, qiell, yll, hana, sheu si shqype, refe.* | |
| **Burimet:** teksti I nxënësit, material nga interneti. | | **Lidhja me fushat e tjera ose me temat ndërkurrikulare:** historia, gjeografia, gjuha shqipe. | |
| **Metodologjia dhe veprimtaritë e nxënësve:** lexim dhe shpjegim, pyetje-përgjigje, ditari dypjesësh, krahasim, diagrami i Venit, tabela e figurave. | | | |
| **Organizimi i orës së mësimit**  **Hapi i parë:** Lexim dhe shpjegim  Lexojmë të dyja poezitë duke punuar edhe me materialin shpjegues dhe pyetjeve rreth saj.   1. Pasi lexojmë poezinë “ Krijimi I rruzullimit” nxënësit I vendosin një titull tjetër kësaj poezie. 2. Shpjegojnë kuptimin që përcjell autori në dy vargjet e para dhe të fundit të poezisë. 3. Përcaktoni për këtë sibilë tematikën dhe mesazhin që përcjell. 4. Shpjegoni kuptimin në vargun e parë: “Si njeri po vjen ndër njerëz’dvekëtar”.   **Hapi i dytë:** Pyetje përgjigje  Mësuesja i drejton pyetje klasës:   1. Poezia “ Krijimi I rruzullimit” ka karakter filozofik, historik, fetar apo sociologjik? 2. Si jepen kontrastet e mëdha në ndryshimet që pëson kozmosi? A dëshmon ky informacion për dije të mëtejshme të autorit? 3. Megjithëse e shkurtër, kjo poezi ka kontrast, dramë, konflikt, raporte, pushtete etj. Çfarë tregon kjo? 4. Ç’janë sibilat? Ku duket fati i parathënë prej sibilave? 5. Si ndërtohet raporti midis pikëpamjeve fetare dhe atyre jetësore të autorit në këtë poezi?   **Hapi i tretë:** Ditari dypjesësh  Pasi rilexojmë edhe njëherë pjesët komentojmë fragmente të saj.   |  |  | | --- | --- | | **Krijimi i rruzullimit** |  | | **Vargje** | **Komente** | | As niegullë me shi, as breshen, as Refe  As Deti me Valë epte të madhe gjëmë  As lymenatë me Breg, ishin zanë |  |  |  |  | | --- | --- | | **Sibila Libika** |  | | **Vargje** | **Komenti** | |  |  |   **Hapi i katërt:** Krahasim, diagrami i Venit  Autori përshkruan emocione që burojnë nga marrëdhëniet e ngushta njerëzore. Përshkruani emocionin që krijon përfytyrimi rreth Marisë dhe Krishtit, duke e krahasuar atë me atë të një nëne dhe të birit të saj në jetën e përditshme.  Dashuria e Marisë Dashuria e nënës  Dashuria e nënës  **Hapi i pestë:** Tabela e figurave  Pas leximit të dy pjesëve gjejmë dhe analizojmë figurat letrare.   |  |  | | --- | --- | | **Figura** | **Lloji** | | As niegullë me shi, as breshen, as Refe |  | | epte të madhe gjëmë |  | | As Deti me Valë epte të madhe gjëmë |  | | Me djell veshur e mbathunë me hënë |  | |  |  |   **Hapi i gjashtë:** Praktikë e pavarur.   * Të dallojnë llojin e vargjeve dhe të rimës. * Të dallojnë foljet që sjellin idenë e lëvizjes. | | | |
| **Vlerësimi:** Në fund të orës së mësimit bëhet një përmbledhje e njohurive që morëm së bashku me nxënësit, duke i vlerësuar ata. | | | |
| **Detyrë:** Bëni një përshkrim në prozë me tematikën e poezisë së Bogdanit. | | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika:** Letërsi e vjetër shqipe  **Tema mësimore:** Pjetër Budi , jeta dhe vepra | | **Situata e të nxënit:** | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale 4. Kompetenca digjitale | | | |
| **Rezultatet e të nxënit të kompetencave të fushës sipas temës mësimore:**   * 1. Përcakton momentet kryesore të jetës dhe të veprës së Pjetër Budit.   2. Rendit veprat e plota të këtij poeti.   3. Diskuton mbi karakteristikat e poezisë së tij.   4. Identifikon disa terma të doktrinës së krishterë, që në poezitë e Budit fituan tipare njerëzore. | | **Fjalët kyçe:** *poet i parë shqiptar, Gur i Bardhë i Matit, Doktrina e Kërshtenë etj.* | |
| **Burimet:** teksti I nxënësit, material nga interneti | | **Lidhja me fushat e tjera ose me temat ndërkurrikulare:** historia, gjeografia, fjalori mitologjik. | |
| **Metodologjia dhe veprimtaritë e nxënësve:** lexim dhe interpretim, pema e mendjes, stuhi mendimesh. | | | |
| Organizimi I orës së mësimit  **Hapi i parë:** Lexim dhe interpretim  Lexojmë materialin plotësues të Martin Camajt për Pjetër Budin.  Budit i ishin dashur më shumë se 300 vjet që të rigjente vendin e tij në letërsinë shqipe, si njëri nga autorët më të rëndësishëm të saj. Ndërkohë në vendlindjen e vet, rikthimi i Budit do të kërkonte edhe shumë vite të tjera. Kjo ka ndodhur zyrtarisht në 400 vjetorin e lindjes së Budit. Pikërisht këtë rikthim në vendlindje do ta citonte nga lajmet e Tiranës edhe revista Shejzat. Në numrin 9-12 shtator-dhjetor 1966, krahas shkrimit të Camajt do të gjejmë edhe këtë njoftim:  ***Kremtohet 400 vjetori i Budit***    *Tiranë, 22 fruer 1966*    *Në shtator të këtij viti do të festohet 400 vjetori i ditëlindjes së Pjetër Budit, figurë e shquar e letërsisë sonë të vjetër. Me kët rast u krijua nji Komisjon qendror me në krye Rektorin e Universitetit shtetror të Tiranës Kahreman Ylli dhe përbëhet nga përfaqësuesa të Ministris së Kulturës dhe Arteve, Lidhjes së Shkrimtarve dhe Artistve të Shqiprisë, Institutit të Historis dhe Gjuhësis dhe Komitetit ekzekutiv të Këshillit popullor të rrethit të Matit.*    *Në mbledhjen e tij të parë Komisjoni aprovoi programin e aktiviteteve qi do të zhvillohen në përkujtim të Pjetër Budit. Në Tiranë e Burrel do të bëhen mbledhje solemne, ndërsa Instituti i Historis dhe i Gjuhësis do të organizojë nji sesjon jubilar kushtuar jetës dhe veprimtaris së Pjetër Budit.*  *Në shejë kujtimi dhe nderimi në fshatin e tij Gur i Bardhë të rrethit të Matit do të ngrihet nji bust. Gjithashtu do të botohen artikuj përkujtimorë dhe do të fillojë puna për botimin e veprave të tij.*  Ishte ky edhe shkaku që Martin Camaj do të përcillte për lexuesit e revistës, në të njëtin numër, një shkrim të cilin e shoqëron edhe me një nga krijimet poetike të Budit. Në shkrimin e titulluar thjeshtë: Pjetër Budi, Në rasën e katërqindvjetorit të lindjes Camaj fillimisht jep të dhënat për jetën e shkrimtarit e poetit të Gurit të Bardhë, së bashku me vlerësimet për figurën e tij. Ja se çfarë shkruan mes të tjerash Camaj:    ***Si njeri qe tejet energjik dhe mendekthielltë.* *Si meshtar sherbej në anat e Kosovës e Maqedonisë, ku sigurisht ra në kontakt me nji botë jo shqiptare, sllave, turke dhe ndoshta greke lindore si bashkëvllaznit e tij imzot Ndre Bogdani dhe ma vonë Pjetri i nipi që qindron si yll në historinë e kulturës shqiptare, si shkrimtar stilist i radhës së parë. Budi ngjan të jetë qenë nji tjetër temperament, ma me pak fat dhe pa shum miq se sa shkrimtari i Hasit. Patjetër Budi ishte njeri i squtë, por ndoshta me atë cilsi kompleksi të njeriut që e kishin pengue rrethanat të fitonte nji dijeni organike.***    Më tej ndjek një vlerësim për veprën dhe gjuhën e përdorur nga Budi, të cilat Camaj duket se e ka studiuar me themel, pasi nuk mungojnë as analiza e fjalëve dhe komentet për mënyrën e shkrimit të tyre:    ***Tue analizue hollë veprën e tij, del në shesh se ai u përpoq të gjejë nji rrugë të veten, ndoshta tue mos iau vu fort menden shkrimeve shqipe të përparëshme. Dhe kur përkthen mban at theksën e vet personale, prandej përdor nji shqipnim kuptimuer, mun shpesh shkon dhe m'andej tue shkoqitë mendimin e origjinalit lirisht në gjuhën shqipe. Këtu ka dhe nji rrethanë tjetër: në Pasqyrën e të Rrëfyemit (Speculum Confessionis) nga E. de Bonis, Budi nuk e ndien vehten të lidhun për origjinal si do të kishte ngja poqese do të kishte përkthye Shkrimin Shëit, ku kriteret në besniki ndaj tekstit ishin tejet të rrebta. Edhe për këto arsye puna e filologut në krahasimin e veprës së Budit me origjinal asht e randë, sa që në fillim ai ka përshtypjen si me pasë hy në nji pyllë të dendun pa spatë.***    ***Me kohë njeriu mësohet me stilin e Budit dhe tue qenë se fjalët janë të lidhuna njana me tjetrën tue trajtue kështu togje fjalësh të përngjituna, ka përshtypjen se asht tue ndigjue nji bisedë që dalë ngadalë bahet e kumbueshme dhe errjedhëshme. Ma tepër se te shkrimtarët tonë të vjetër gjuha e Budit asht verte popullore, ndoshta me shum elemente të matjanes së lashtë.***    Dhe është e pritshme që poeti Camaj të ketë vlerësimin e tij për më të hershmin e poetëve shqiptarë Pjetër Budi, prej të cilit shkëput dhe boton edhe 5 strofë me nga katër vargje:    ***Budi 'a'sht dhe poet, sigurisht jo me shum talent, por asgjamangut farkues i mirë i vargut tetërroksh.* *Prej 229 faqesh të Pasqyrës kemi 54 faqe vjerrsha që ai quen “imne” d.m.th. hymne, si p.sh. mbi Ditën e Gjyqit, mbi Mkatin e parë, ku ngjarja mes Adamit, Evës dhe Gjarpnit "asht e dramatizueme.***    ***Mbetet pa analizue metrika nëse kjo pasqyron nji traditë të vargnimit populluer apo të ndoj tradite kishtare. Auktori përpara se t'a mbyllë veprën e vet me nji mbasthanje të zakonëshme, e nis këtë nga Roma për në Arbën me këtë vjerrshë, që po e paraqesim këtu poshtë.***   I madhi Zot kjosh levduom,  Per gjithë kaqe të mirë,(1)  Qi s'e kam u merituom  Me ndoonje sherbëtyrë.(2)  Qi më dhee kaq hijr,  Ketë kafshë(3) me mbaruom,  Si e paçë zanë fijll,  Gjithëherë tue shkruom.  Posi mendia më percijll,  Nd'Arbenë me ua derguom  Per kishë e per munështijr(4)  Pak ndë mend me i trazuom.  Ata merre me deshijr(5)  Mkatit me u peenduom,  Posi pemëtë ndë Prijll  Ndë shpijrt me lulëzuom.  E si zogzit ndë pyyllt  Zoti im me të levduom,  Ndierë(6) vete nata mbyyllt,  Me nje zaa t'ambletuom.  **Hapi i dytë:** Pema e mendjes  Mësuesja shkruan në dërrasë emrin e Pjetër Budit dhe më pas së bashku me nxënësit e plotësojmë atë duke iu referuar materialit në libër por dhe asaj që ata kanë mësuar deri tani.  Famulltar  Poet i parë shqiptar  Ndërthurje të teksteve biblike me ato poetike  Poezia: origjinale, e pasur me frazeologji dhe i  figurshmëri, ndikuar nga folklori  Veprat    Doktrina e Kërshtenë (1618)  19 vjersha të përshpirtshme, me strofa 8-rrokëshe dhe me rimë (abab)  Këto krijime poetike brenda frymës fetare kanë një subjekt më vete.  Spiegimi I meshës latine  ( 1621)  Rituali roman  Pasëqyra e t’rrëfyemit  **Hapi i tretë:** Stuhi mendimesh  Mësuesja i drejton pyetje klasës.   * Në ç’mënyrë u përfshi Pjetër Budi në problemet e kohës? Si vlerësohet patriotizmi I tij? Po angazhimi fetar? * Cili qe synimi i Budit në përkthimin e veprave fetare në gjuhën shqipe? * Çfarë natyre kanë veprat e para të Budit? Pse themi që krijimtaria e Budit në fillimet e veta krijon premisë për një autonomi të letërsisë nga feja? Ç’përfaqëson secila nga veprat e tij? * Cilat janë disa terma të doktrinës së krishterë që në poezinë e Budit fituan tipare njerëzore? | | | |
| **Vlerësimi:** Në fund të orës së mësimit bëhet një përmbledhje e njohurive që morëm së bashku me nxënësit duke i vlerësuar disa prej tyre. | | | |
| **Detyrë:** Lexoni poezinë “Të mbraztit e jetës” nga Pjetër Budi. | | | |

|  |  |  |  |
| --- | --- | --- | --- |
| **Fusha:** Gjuha dhe komunikimi | **Lënda:** Letërsi | **Klasa:** X | **Shkalla:** V |
| **Rubrika:** Letërsi e vjetër shqipe  **Tema mësimore:** Fragment nga “Doktrina e Kërshtenë” | | **Situata e të nxënit:** | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca personale 4. Kompetenca digjitale | | | |
| **Rezultatet e të nxënit të kompetencave të fushës sipas temës mësimore:**   * 1. Identifikon disa motive jetësore të kësaj poezie.   2. Analizon tonet madhështore të vargjeve.   3. Zbulon origjinalitetin e Budit përmes frazeologjisë, leksikut dhe shprehësisë. | | **Fjalët kyçe:** *i pafati nier, pleq bujarë, djelm të ri, letërorë.* | |
| **Burimet:** teksti i nxënësit, material nga interneti. | | **Lidhja me fushat e tjera ose me temat ndërkurrikulare:** historia, gjeografia, gjuhën shqipe. | |
| **Metodologjia dhe veprimtaritë e nxënësve:** lexim dhe shpjegim teksti, punë në grupe, praktikë e pavarur. | | | |
| **Organizimi i orës së mësimit**  **Hapi i parë:** Lexim dhe shpjegim teksti  Lexojnë poezinë duke punuar edhe me pyetjet e rubrikës së parë te studimi i tekstit.   1. Prej titullit të poezisë çfarë pritet të shtjellojë më tej autori? 2. Si realizohet përmes strofës së parë kalimi në atmosferën e përgjithshme të krijimit? ( O I pafat…..Ku janë ata pleq bujarë. Nga numri njëjës në shumës) Kujt i drejtohet poeti fillimisht? (I pafati nieri) Si e sheh ai njeriun e ditëve të tij? (të pafat) 3. Çfarë e shqetëson më tepër poetin? 4. Pse poeti i drejtohet kohës së shkuar?   **Hapi i dytë:** Punë në grupe  Klasa ndahet në grupe dhe më pas secilit grup i jepet nga një detyrë.  Grupi 1. Identifikojnë disa motive jetësore të kësaj poezie.  Grupi 2. Shpjegojnë pse Budi konsiderohet nismëtar i vargëzimit shqip.  Grupi 3. Identifikojnë vargjet që tregojnë mbështetjen e Budit në krijimtarinë popullore.  Grupi 4. Gjejnë figurat letrare të përdorura në këtë poezi.  **Hapi i tretë:** Praktikë e pavarur  Nxënësit punojnë në mënyrë të pavarur me disa nga pyetjet e studimit të tekstit.   1. Gjejnë shprehje frazeologjike. 2. Gjejnë mbiemrat e përdorur: i pafat, bujarë, sqimatarë, të ri, të bukur, të lulzuem etj. 3. Gjejnë apostrofin (O i pafat), antitezën (vobeg - begatë). | | | |
| **Vlerësimi:** Në fund të orës së mësimit bëhet një përmbledhje e njohurive që morëm së bashku me nxënësit, duke i vlerësuar ata. | | | |
| **Detyrë:** Përshkruani ose portretizoni një personazh nga ditët e sotme që ka madhështinë e personazheve të Budit në këtë poezi. | | | |